วัฒนา อนันต์

ภาพถ่ายจากการแสดงลิเกคณะ วัฒนา อนันต์ เรื่อง กบฏหัวใจ

**วัฒนา อนันต์** (ชื่อเล่น: แกะ) หรือ **วัฒนา ศรีอนันต์** เป็นนักแสดงลิเก เจ้าของคณะ **วัฒนา อนันต์**

## ผลงาน

**วัฒนา อนันต์** เกิดที่โรงพยาบาลภูมิพล กรุงเทพมหานคร แต่แจ้งเกิดที่ อ.ธัญบุรี จ.ปทุมธานี และได้ย้ายไปอยู่ที่ ต.ไม้คัด อ.บางระจัน จ.สิงห์บุรี

เริ่มการศึกษาชั้นประถมที่โรงเรียนวัดม่วงชุม อาศัยอยู่กับแม่ตั้งแต่เด็ก เพราะพ่อแม่แยกทางกัน เมื่อจบชั้น ป.6 ได้เข้าศึกษาต่อที่โรงเรียน บางระจันวิทยา ได้แค่ ม.1 ต้องออกจากโรงเรียนมาหางานทำ เพราะไม่มีทุนการศึกษา เริ่มต้นการทำงานด้วยเป็นเด็กคอนวอยในโรงลิเก ทำงานทุกอย่างในโรงลิเกตั้งแต่อายุ 14 ปี อยู่กับลิเกเกคณะ 'ไพศาล เพียรศิลป์' จ.นครสวรรค์ ประมาณ 1 ปี ต่อมาประสบอุบัติเหตุทางรถยนต์ ขณะกลับจากงาน เมื่อพักรักษาตัวดีขึ้นจึงเดินทางเข้ากรุงเทพฯ มาฝึกการแสดงลิเกอย่างจริงจังกับคณะ 'ขจรเกียรติ ลูกพ่อขุน' เป็นลิเกเปิดวิกได้ประมาณ 1 ปี เริ่มจากบททหารเดินตาม หลังจากนั้นได้ย้ายมาอยู่กับ คณะจะเด็ด ดาวรุ่ง ซึ่งเป็นน้าชาย โดยมีพี่ชายคนที่ 2 เป็นผู้จัดการดูแลคณะ แต่ก็ยังเริ่มงานจากตำแหน่งเด็กคอนวอย และฝึกเป็นทหารเดินตามควบคู่กันไป ในขณะเดียวกันก็อาศัยความจำและพรสวรรค์ที่มีอยู่ก้าวขึ้นมารับบทตัวโกงหนึ่งในคณะ อยู่ได้ประมาณ 4 ปี

เมื่ออายุครบ 20 ปี ได้เข้าอุปสมบท หลังจากลาสิกขาบท ก็กลับมาทำงานกับลิเก คณะจะเด็ด ดาวรุ่ง เหมือนเดิม ประมาณ 1 ปีก็ลาออกไปตั้งคณะเองโดยใช้ชื่อคณะ **วัฒนา ศรีอนันต์** แต่ไม่ประสบความสำเร็จ จึงไปแสดงกับคณะพงษ์ศักดิ์ สวนศรี ฝึกเป็นพระเอกระยะหนึ่งจึงออกมาปรับปรุงทีมงานใหม่ โดยใช้ชื่อคณะวัฒนา ศรีอนันต์ เหมือนเดิม อาศัยแสดงเปิดวิกอยู่ที่ตลาด กม. 30 จ.สมุทรปราการ ประมาณ 8 เดือน และได้รู้จักกับพนักงาน ททท. ชื่อคุณเป็นหนึ่ง พจน์วิจิตร ได้ชักนำไปแสดงลิเกในงานเปิดปี อะเมซิ่งไทยแลนด์ ครั้งที่ 1 และได้รับคะแนนเสียงจากผู้ชมให้เป็นพระเอกตัวจริงในงานอะเมซิ่งไทยแลนด์คนแรก และเปิดแถลงข่าวที่ ททท.

หลังจากนั้นได้รับการติดต่อจากบริษัท อาร์เอส โปรโมชั่น จำกัด ให้เข้าเป็นศิลปินในสังกัด แนวเพลงลูกทุ่ง โดยมีสัญญา 5 ปี มีผลงานออกมา 1 อัลบั้ม คือชุด รักสาวระยอง ต่อจากนั้นได้แสดงละครทางช่อง 3 เรื่อง หลวงตา และ แผลเก่า เมื่อหมดสัญญาจึงได้มาเป็นศิลปินในสังกัด นพพร ซิลเวอร์โกลด์ ใครหลายคนอาจจะคุ้นชื่อ วัฒนา ศรีอนันต์ พระเอกรูปหล่อขวัญใจแม่ยก ตอนนี้เขาได้ก้าวเข้ามาเป็นนักร้องลูกทุ่งน้องใหม่กับสังกัดค่าย นพพร ซิลเวอร์โกลด์ โดยประเดิมด้วยลิเกเรื่องแรกรักต้องลา มาพร้อมๆ ชื่อใหม่ในวงการ “วัฒนา อนันต์ “ ตามมาติดๆ กับอัลบั้มชุด 'ฟ้าผ่าบางแสน' ซึ่งเพลงนี้ก็ทำเอาแฟนๆ ของเขาติดใจในน้ำเสียงอ้อนๆ กันมาแล้ว หลังจากเข้าสังกัดนพพรฯ อาโอ พนม นพพร จึงนำบทเพลงมาปรับเปลี่ยนแก้ไขบางส่วนทั้งทำนองและจังหวะให้มีความไพเราะมากขึ้น ต่อจากนั้น วัฒนา อนันต์ ก็มีผลงานลิเกเรื่อง โอรสไร้บัลลังก์ ควบคู่กันไปกับการทำ อัลบั้ม หนุ่มปาดตาล

แนวเพลงในชุดนี้บ่งบอกถึงเอกลักษณ์ของวัฒนาอย่างแท้จริง ในส่วนของทำนองและจังหวะช้าๆ หวานซึ้ง อกหัก สไตล์เพลงที่เขาสามารถถ่ายทอดอารมณ์ได้อย่างดีเยี่ยม ซึ่งวัฒนามีส่วนร่วมในการทำอัลบั้มชุดนี้ด้วย ตั้งแต่การคัดเลือกเพลง ทำนองดนตรี และออกแบบเสื้อผ้า ตามมาด้วยงานเพลงอัลบั้ม 'คุณนายสายทอง' ที่คราวนี้ขอแปลกแหวกแนวเดิมๆ กับเพลงเร็วอย่าง มอเตอร์ไซค์ใจเดียว ส่วนใครที่อยากฟังเพลงช้า วัฒนาก็มีให้ฟังเช่นเคย กับเพลง รอเธอที่โลกวิญญาณ ส่วนเพลง คุณนายสายทอง ชื่ออัลบั้ม ที่วัฒนานำลูกเอื้อนลูกคอที่ใช้ร้องลิเกมาผสมผสานกับการร้องเพลงนี้ได้อย่างลงตัว

## ผลงาน

* หงส์ฟ้า กาขาว - Legend of Blue Swan and White Crow รับบท เจ้าชายทีฆายุ
* กฤษดามหาราช - King Krissada The Great รับบท กษัตริย์กฤษดามหาราช
* สงครามหัวใจ - Heart War
* ทหารเอกคู่พระทัย - Great Masketeer รับบท เบี้ยว
* กบฏหัวใจ - Heart Rebellion รับบท กษัตริย์ขัตติยราชเมฆินทร์
* ทำเพื่อพ่อ - Do For Father?
* สี่พี่น้อง - 4 Brother Princes รับบท เจ้าชายราเชน